Dave Matthews Band

Dave Matthews Band er en amerikansk rockegruppe fra Charlotteville i Virginia. Bandet ble stiftet i 1991 av Dave Matthews, Stefan Lessard, Boyd Tinsley, Carter Beauford, Peter Griesar og Leroi Moore. Sistnevnte døde i august 2008. Hans plass ble besatt av tidligere Grammy-vinner Jeff Coffin. Griesar forlot bandet i 1993.

Historie 
Matthews ble oppdratt i kvekersamfunnet og begynte i 1986 på University of Virginia. I området rundt Charlotteville traff han andre musikkinteresserte og startet et jazzband, men uten bassist. Her kom Lessard inn. Deres første opptreden var i et privat selskap i 1991.

1997 - 1999 
I 1997 begynte de å turnere over hele Amerika og ga så ut albumet Live at Red Rocks 8.15.95. Albumet fikk en del oppmerksomhet og inneholdt slagere fra de første tre albumene. 1998 ga de ut sitt 5. album; Before These Crowded Streets RCA. Der samarbeidet de blant annet med Alanis Morrisette og produsent Steve Lillywhite.

2000 - 2003 
I 2000 bygde bandet sitt eget studio i Charlotteville og begynte på neste album. Albumet er preget av konflikter mellom bandmedlemmene og dødsfall i Lillywhites familie. Det endte med at ingenting kom ut av studioarbeidet og Lillywhite fikk sparken. I oktober samme år dro bandet til Los Angeles og jobbet sammen med Glen Ballard. Etterhvert kom albumet Everyday ut med låter som "The Space Between", "I Did It" og "Everyday". 

Men det som bandet hadde laget sammen med Lillywhite lekket ut på Internett og disse ble bedre kjent som The Lillywhite Sessions. Fansen likte dette materialet bedre enn Everyday og Dave Matthews Band gikk tilbake til studioet, denne gangen for å produsere Busted Stuff, som kom i 2002. 24. september 2003 spilte Dave Matthews Band på en gratis-konsert i Central Park for grunnskoler i New York.

2004 og videre 
I 2004 kom DVD- og CD-magasinet Dave Matthews Band: The Gorge, som inneholdt 6 CD-plater fra tre konsertkvelder i byen George i Washington. Samme år begynte bandet å selge Live Trax Vol. 1 fra sin offisielle nettside. På denne spilte blant andre Tim Reynolds, Béla Fleck og Jeff Coffin. Senere kom også Live Trax Vol. 2, gjest der var Carlos Santana.

Høsten 2004 dro de tilbake til Charlotteville sammen med produsent Mark Batson. De lagte albumet Stand Up, med hit-er som "American Baby" og "Dreamgirl".

I mars 2006 gikk gruppen tilbake til studio og jobbet før de dro på turne i USA. Senere samme år hadde de en gjesteopptreden på hiphop-låta «Work It Out» av Jurassic 5.

Diskografi

Studioalbum  	 
	 
 1993: Remember Two Things 	 
 1994: Recently 	 
 1994: Under the Table and Dreaming 	 
 1996: Crash 	 
 1998: Before These Crowded Streets 	 
 2001: Everyday 	 
 2002: Busted Stuff 	 
 2005: Stand Up 
 2009: Big Whiskey and the GrooGrux King
 2012: Away From the World
 		 
Dave Matthews solo: 	 
 2003: Some Devil 	 
	 
Boyd Tinsley solo: 	 
 2003: True Reflections

Konsertalbum  	 
 		 
 1997: Live at Red Rocks 8.15.95 	 
 1999: Listener Supported 	 
 2001: Live in Chicago 12.19.98 	 
 2002: Live at Folsom Field, Boulder, Colorado 	 
 2003: The Central Park Concert 	 
 2004: The Gorge 	 
 2005: Weekend on the Rocks 
 2007: Live at Piedmont Park
 2008: Live at Mile High Music Festival	 
 		 
Dave Matthews & Tim Reynolds: 	 
 1999: Live at Luther College

Andre fakta 
 Julia Roberts er en fan av bandet og kan sees i videoen til "Dreamgirl".
 Bandet annonserte i april 2006 at det ville gi inntil 1,5 millioner dollar til Musicians' Village i New Orleans.

Eksterne lenker   
 
 
 

Rockegrupper fra USA
Band etablert i 1991